Lav et referat af nedenstående tekst:

Tekst:
Vi ved, at politiet rykker ud, blandt andet når der har været indbrud, når der har været overfald, når nogen forsvinder, og når folk kører for hurtigt. Men hvordan ser en typisk dag egentlig ud for en politipatrulje i Nordjylland? Det spørgsmål forsøger Nordjyllands Politi fredag at give svar på ved at tweete om stort og småt set fra bagsædet af en patruljebil. I 24 timer vil der løbende komme opdateringer fra vejene i Nordjylland - om fartsyndere, ildebrande, affald og meget mere. Indtil videre er det blandt andet blevet til en granatlignende genstand fundet ved Sæby, ild i pappet på et tag og et besøg ved børnehave. - Vi vil rigtig gerne vise vores følgere og befolkningen i Nordjylland, hvad det rent faktisk er, vi beskæftiger os med, og hvad det er for nogle opgaver, vi løser ude i samfundet hver eneste dag for at holde fred og ro. Vi gør det også, fordi vi ved, at der er en vis interesse for, hvad vi beskæftiger os med. Derfor vil vi gerne dele vores oplevelser med folk derude, siger politiinspektør Ole Kristensen fra Nordjyllands Politi i et opslag på Facebook. Fredagen byder også på karnevalsoptog i Aalborg, som blandt andet betyder, at flere veje vil være spærret for biler fredag aften. Mon ikke den begivenhed kan kaste et tweet eller to af sig. Du kan følge Nordjyllands Politis arbejde resten af dagen i hele landsdelen her .

Referat:
Fredag kan man komme helt tæt på Nordjyllands Politis arbejde, når de tweeter fra en patruljevogns tur rundt i landsdelen.